ronaldinho retires from football | ब्राजील को वर्ल्ड चैंपियन बनाने वाले रोनाल्डिन्हो ने फ़ुटबॉल को कहा अलविदा - Ronaldinho retires from football - Latest News & Updates in Hindi at India.com Hindi
ब्राजील को वर्ल्ड चैंपियन बनाने वाले रोनाल्डिन्हो ने फ़ुटबॉल को कहा अलविदा
साओ पाउलो: ब्राजील के विश्व कप विजेता फ़ुटबॉलर रोनाल्डिन्हो ने फ़ुटबॉल को �
Updated: January 17, 2018 12:28 PM IST
साओ पाउलो: ब्राजील के विश्व कप विजेता फ़ुटबॉलर रोनाल्डिन्हो ने फ़ुटबॉल को अलविदा कहने का ऐलान कर दिया है. वह आखिरी बार दो साल पहले पेशेवर फ़ुटबॉल खेले थे. पेरिस सेंट जर्मेन और बार्सीलोना के पूर्व स्टार रोनाल्डिन्हो 2002 विश्व कप जीतने वाली टीम के अहम सदस्य थे. उन्होंने आखिरी बार 2015 में फ्लूमाइनेंसे के लिये खेला था. Also Read - राष्ट्रपति के साथ वीडियो कॉन्फ्रेंसिंग कर रहा था कर्मचारी, अचानक उतारे कपड़े और नहाने लगा, फिर...
उनके भाई और एजेंट राबर्टो एसिस ने कहा कि वह अब दोबारा नहीं खेलेंगे. रोनाल्डिन्हो ने पोर्टो अलेग्रे में अपने कैरियर का आगाज ग्रेमियो के साथ किया लेकिन फ्रांस के पीएसजी के साथ खेलते हुए उन्हें ख्याति मिली. इसके बाद 2003 से 2008 के बीच वह बार्सीलोना के लिये खेले. उन्हें 2005 में फीफा का वर्ष का सर्वश्रेष्ठ फ़ुटबॉलर चुना गया था. Also Read - पांच खिलाड़ियों के कोविड-19 से संक्रमित होने के बावजूद 12 जून को शुरू हो सकती है स्पेनिश लीग
वह 2008 से 2011 के बीच एसी मिलान के लिये खेले जिसके बाद ब्राजील लौटकर फ्लामेंगो और एटलेटिको माइनेइरो के लिये खेले. ब्राजील के लिये उन्होंने 97 मैच खेलकर 33 गोल दागे जिनमें दो विश्व कप 2002 में किये थे. Also Read - Coronavirus से निपटने में भारत अपने मित्रों की हरसंभव मदद के लिए तैयार है: PM मोदी
BrazilFootballRetirementRonaldinho
Updated Date: January 17, 2018 12:28 PM IST